Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: az 1996. évi I. törvény (a továbbiakban: Média Törvény)
Paragraph Index: 1305

8. § A Felügyelõ Bizottság 8.1. A Felügyelõ Bizottság ellenõrzi a Társaság ügyvezetését, jogában áll az Elnöktõl, a Társaság vezetõ tisztség- 2004/25. szám viselõitõl, illetve dolgozóitól jelentést vagy felvilágosítást kérni, a Társaság könyveit, bankszámláját, iratait és pénztárát bármikor megvizsgálni vagy szakértõvel a Társaság költségére megvizsgáltatni. 8.2. A Felügyelõ Bizottság 3 tagból áll, tagjait a dolgozók által választott tag kivételével a Kuratórium választja 4 évre. A Felügyelõ Bizottság tagjainak részleges cserélõdése vagy a Felügyelõ Bizottság új tagokkal való kiegészítése esetén az új tag(ok) megbízatása a Felügyelõ Bizottság eredeti megbízatásának idõpontjáig szól. 8.3. A 3 tagú Felügyelõ Bizottság összetétele 4 évi idõtartamra, 2000. június 27. napjáig, a következõ: dr. Herbst Árpád, Schulhof Ilona. A dolgozók képviseletében: Ramm László 8.4. A Felügyelõ Bizottság elsõ ülésén tagjai közül elnököt választ. 8.5. A Felügyelõ Bizottság maga állapítja meg mûködésének szabályait, ügyrendjét a Kuratórium Elnöksége hagyja jóvá. 8.6. A Felügyelõ Bizottság köteles megvizsgálni a Kuratórium (Elnökség) elé terjesztendõ minden olyan jelentést, amely a Kuratóriumnak, illetve a Kuratórium Elnökségének a Társaság közgyûlési hatáskörébe tartozó vagyoni jellegû ügyeire vonatkozik. 8.7. A Felügyelõ Bizottság ülését a Felügyelõ Bizottság Elnöke az ülés napját legalább 8 nappal megelõzõen elküldött értesítéssel hívja össze. A Felügyelõ Bizottság ülését két tag írásban összehívhatja az ok és a cél egyidejû megjelölésével, ha a Bizottság összehívására irányuló kérelmüket a Felügyelõ Bizottság Elnöke 8 napon belül nem teljesíti. 8.8. A Felügyelõ Bizottság határozatképes, ha az ülésen legalább 2 tag jelen van. 8.9. A Felügyelõ Bizottság üléseirõl jegyzõkönyvet kell vezetni, azt a jegyzõkönyv hitelesítésére megválasztott tag írja alá. 8.10. A Felügyelõ Bizottsági tagok korlátlanul és egyetemlegesen felelnek a Társaságnak az ellenõrzési kötelezettségük megszegésével okozott károkért. 8.11. A Felügyelõ Bizottság üléseire mindenkor meghívja a Társaság Könyvvizsgálóját. A Felügyelõ Bizottság üléseire mást is meghívhat. 8.12. A Társaság belsõ ellenõrzési szervezete a Felügyelõ Bizottság irányítása alá tartozik.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes